SICT มอบ NFC Sticker กรมอนามัย มูลค่ากว่า 249,417 บาท
SICT ส่งมอบผลิตภัณฑ์ NFC Sticker ให้กรมอนามัย สำหรับระบบรับรองบุคคลเพื่อเข้ากิจกรรมหรือกิจการในสถานการณ์ Covid-19
SICT ส่งมอบผลิตภัณฑ์ NFC Sticker ให้กรมอนามัย สำหรับระบบรับรองบุคคลเพื่อเข้ากิจกรรมหรือกิจการในสถานการณ์ Covid-19
25 ต.ค. 2564

ดร.บดินทร์ เกษมเศรษฐ์ ประธานเจ้าหน้าที่บริหาร บริษัท ซิลิคอน คราฟท์ เทคโนโลยี จำกัด (มหาชน) หรือ SICT ส่งมอบ NFC Sticker จำนวน 33,000 ชิ้น รวมมูลค่ากว่า 249,417 บาท ให้กับกรมอนามัย กระทรวงสาธารณสุข โดยมีนายแพทย์สุวรรณชัย วัฒนายิ่งเจริญชัย อธิบดีกรมอนามัยเป็นตัวแทนในการรับมอบ
โดย NFC Sticker ดังกล่าวจะใช้งานร่วมกับระบบรับรองบุคคลเพื่อเข้ากิจกรรมหรือกิจการในสถานการณ์ Covid-19 ในการคัดกรองความเสี่ยง เพื่อให้สถานประกอบการมีความปลอดภัยและมั่นใจในการให้บริการกิจการและกิจกรรมต่างๆ ได้ด้วยเทคโนโลยีรับรองบุคคลที่สะดวก รวดเร็วและแม่นยำ